Държавен вестник, бр. 7, 2021 г., стр. 29

БРОЙ  7	
Д Ъ Р Ж А В Е Н  В Е С Т Н И К 	
СТР.  29  
8.2.1 Бягство
8.2.1.1 Откритите аварийни маршрути ос-
тават достъпни и безопасни, като се вземат 
предвид потенциалното заледяване на кон-
струкциите и натрупването на сняг.
8.2.1.2 Спасителните средства, сборните 
пунктове и съоръженията за качване осигу-
ряват безопасно напускане на кораба, като се 
вземат предвид възможните неблагоприятни 
условия на околната среда по време на ава-
рийна ситуация.
8.2.2 Евакуация
Всички спасителни средства и свързано-
то с тях оборудване осигуряват безопасна 
евакуация и функционират при евентуални 
неблагоприятни условия на околната среда 
по време на максималното очаквано време 
за спасяване.
8.2.3 Спасяване
8.2.3.1 Осигурява се адекватна термична 
защита за всички лица на борда, като се 
вземат предвид планираното пътуване, очак-
ваните метеорологични условия (студ и вятър) 
и вероятността от потапяне в полярни води, 
където е приложимо.
8.2.3.2 Спасителните средства и свързаното 
с тях оборудване отчитат възможността за 
работа през дълги периоди на тъмнина, като 
се взема предвид планираното пътуване.
8.2.3.3 Като се има предвид наличието на 
опасности, както е посочено в оценката в 
глава 1, се осигуряват ресурси за подпомага-
не на спасяването след напускане на кораба, 
независимо дали във водата, върху лед или 
на сушата, за максималното очаквано време 
за спасяване. Тези ресурси осигуряват:
.1 обитаема среда;
.2 защита на хората от въздействието на 
студа, вятъра и слънцето;
.3 място за настаняване на лица, оборуд-
вани с термична защита, подходяща за 
околната среда;
.4 средства за прехрана;
.5 безопасни пунктове за достъп и изход; и
.6 средства за комуникация със спасител-
ните екипи.
8.3 Правила
8.3.1 Бягство
За да се спазят функционалните изисква-
ния на параграфи 8.2.1.1 и 8.2.1.2 по-горе, се 
прилага следното:
.1 за корабите, изложени на натрупва-
не на лед, се осигуряват средства за 
отстраняване или предотвратяване 
на натрупването на лед и сняг от 
аварийните изходи, сборните пункто-
ве, зоните за качване, спасителните 
съдове, спускателните съоръжения и 
достъпа до спасителните съдове;
.2 в допълнение за корабите, построени 
на или след 1 януари 2017 г., открити-
те аварийни маршрути се разполагат 
така, че да не възпрепятстват преми-
наването на лица, носещи подходящо 
полярно облекло; и
.3 в допълнение за корабите, предназ-
начени да работят при ниски тем-
ператури на въздуха, адекватността 
на приспособленията за качване се 
оценява, като се отчита изцяло ефек-
тът за лицата, носещи допълнително 
полярно облекло.
8.3.2 Евакуация
За да се спази функционалното изискване 
на параграф 8.2.2 по-горе, се прилага следното:
.1 корабите разполагат със средства за 
осигуряване на безопасна евакуация 
на хора, включително безопасно раз-
полагане на спасително оборудване, 
когато оперират в ледени води, или 
директно върху леда, в зависимост 
от случая; и
.2 когато правилата на настоящата 
глава се изпълняват чрез добавяне 
на устройства, изискващи източник 
на енергия, този източник трябва да 
може да работи независимо от основ-
ния източник на енергия на кораба.
8.3.3 Спасяване
8.3.3.1 За да се спази функционалното 
изиск­ване на параграф 8.2.3.1 по-горе, се 
прилага следното:
.1 за пътническите кораби се осигурява 
подходящ водонепроницаем костюм или 
средство за термична защита за всяко 
лице на борда; и
.2 когато се изискват водонепроницаеми 
костюми, те трябва да бъдат с изолация.
8.3.3.2 Освен това за корабите, предназна-
чени да работят в продължителни периоди на 
тъмнина, за да отговарят на функционалните 
изисквания на параграф 8.2.3.2 по-горе, във 
всеки спасителен съд се осигуряват прожек-
тори, подходящи за непрекъсната употреба с 
цел улесняване на идентифицирането на леда.
8.3.3.3 За да се спази функционалното 
изискване на параграф 8.2.3.3 по-горе, се 
прилага следното:
.1 спасителните лодки не могат да бъ-
дат от друг вид, освен частично или 
изцяло закрити;
.2 като се вземе предвид оценката, по-
сочена в глава 1, се осигуряват под-
ходящи ресурси за спасяване, които 
отговарят както на индивидуалните 
(лично спасително оборудване), така 
и на общите (групово спасително 
оборудване) нужди, както следва:
.1 спасителни средства и групово 
спасително оборудване, които оси-